Bees Roux keer tot rugby terug en swart gesin vergewe hom – praag.co.za
Bees Roux keer tot rugby terug en swart gesin vergewe hom
Bees Roux sal binnekort as slot vir die Goue Leeus uitdraf, terwyl die familie van die swart metropolisieman van Pretoria, Johannes Nshimane Mogale, hom "onvoorwaardelik vergewe het".
In 2010 het die rugbyspeler die 38-jarige sersant op straat in Hatfield doodgeslaan en die jaar daarop in 2011 'n opgeskorte vonnis van 5 jaar tronkstraf ontvang. Van die voorwaardes van sy pleitooreenkoms was dat hy R750 000 se vergoeding aan Mogale se gesin betaal.
Die breier van die Leeus, Johann Ackermann, het Maandag bevestig dat Roux (31) heel moontlik as slot gekies vir dié span gekies sal word tydens die komende Curriebekerseisoen. Volgens Manie Booysen, die uitvoerende hoof van die Goue-Leeus-rugbyunie (GLRU), is daar "tegnies gesproke hoegenaamd geen beletsel om Bees te kies nie. Dit sal jammer wees as mense sy betrokkenheid nou verkeerdelik wil beoordeel. Die ou het mos berou gehad."
Die unie het Roux self genader omdat hy tans probleme ondervind om sy slotposisies te vul. Roux sal tydens die Curriebekerreeks per wedstryd betaal word en het reeds gister saam met die res van die span in Johannesburg geoefen.
"Ons kies hom ter wille van rugby en om geen ander rede nie. Hy is 'n slot wat beskibaar is noudat hy van oorsee af teruggekeer het," meen die afrigter, Johann Ackermann. Ons is in 'n penarie aangesien daar geen ander spelers met ons 'n kontrak geteken het nie, dus wil ons hom graag in die span intrek en kyk hoe dit gaan."
Die briewe waarin die Mogale-gesin hul vergiffenis aan Bees Roux uitspreek, het dit vir die unie makliker gemaak om na Roux as speler te kyk.
"Ons het twee briewe wat uit 2011 en 2013 dateer, waarin die ouers en die gesin persoonlik hul seën daaroor uitspreek dat hy rugby speel en waarin hulle hom selfs vir Suid-Afrika wil sien speel," het Ackermann gesê.
"Dit het ons 'n taamlik positiewe uitkyk gegee aangesien hulle (die familie) gewillig is om hom te vergewe en hom 'n tweede kans in die lewe te bied."
'n Maand nadat hy op die aanklag skuldig gepleit het, het die Bloubulle-rugbyunie Roux weens kontrakbreuk afgedank en hy het later 'n kontrak met die Franse klub, die Bordeaux-arende, opgeneem.
In 2012 het hy by die Italiaanse span Treviso aangesluit, vir wie hy tot aan die einde van vanjaar se Europese seisoen gespeel het, terwyl hy ook in die Suid-Afrikaanse Barbare-span in hul wedstryd teen Saracens in Mei uitgedraf het.
Pas nadat hulle 'n plek in die 2014-Super-Rugby-toernooi deur 'n punteverskil met die Suidelike Konings in hul promosie-relegasiewedstryde behaal het, bevind die Leeus hul in 'n krisis wat die slotposisie betref.
Kaptein JC Janse van Rensburg, wat die hoofanker in die voorry vir die Leeus was, het die span verlaat om vir Bayonne in Frankryk te gaan speel, terwyl Julian Redelinghuys oor die naweek 'n langtermynbesering opgedoen het.
"Ons kyk daarna om nog 'n slot van iewers af te leen aangesien ons tans net drie fikse slotte in Ruan Dreyer, Jacques van Rooyen and CJ van der Linde het," het Ackermann gesê.
James Adams, Roux se agent, het gister gesê geen kontrak is gefinaliseer nie en hy onderhandel ook met 'n ander unie wat in Roux se dienste belangstel.
Adams het toegegee plaaslike unies is versigtig om 'n kontrak met Roux te sluit.
Die Suid-Afrikaanse Rugbyunie (Saru) meen die GLRU oortree geen regulasies met Roux se toevoeging tot hul oefengroep nie.
"Daar is niks wetliks of grondwetliks wat spanne daarvan weerhou om spelers met 'n misdaadgeskiedenis te kies as hulle wil nie," was Saru se kommentaar.
Roux was nie giste vir kommentaar beskikbaar nie. – praag en Sapa
Skrywer Karin RoodtGepubliseer op 7 Augustus 2013 Kategorieë Rugby, SportSleutelwoord Bees Roux, Johann Ackermann, Johannes Nshimane Mogale, Johannesburg, Leeus, Rugby